
	      Argumentai:
      Pasaulinė pandemija ir jos sąlygoti ūkinės veiklos ribojimai turėjo reikšmingą neigiamą įtaką restoranų, kavinių, kitų maitinimo įstaigų  ir meno, kultūros ir sporto paslaugų sektoriams. Patirti nuostoliai turės ilgalaikių padarinių šių sektorių gyvybingumui. Iki šiol sektoriai turi prisiimtus įsipareigojimus valstybei, t. y. vis dar moka pandemijos laikotarpiu atidėtus mokesčius.
       Svarbu pažymėti, kad ES teisės aktai leidžia taikyti lengvatinį PVM mokesčio tarifą minėtoms paslaugoms. Analogiška lengvata meno, kultūros ir sporto sektoriui taikoma 21 iš 27 ES valstybių narių. Pavyzdžiui, Danijoje, kuri apskritai neturi lengvatinių PVM tarifų, kultūros renginių lankymo ir atlikėjų teikiamoms paslaugoms teikiamas prioritetas ir šios paslaugos nėra apmokestinamos PVM. Prancūzijoje yra taikomi 5,5 ir 10 proc. lengvatiniai PVM tarifai kultūros renginių, sporto renginių lankymo ir atlikėjų teikiamos paslaugos, o kai kuriems renginiams taikomas itin sumažintas 2,1 proc. PVM tarifas. Latvijoje šių paslaugų teikėjai taip pat atleidžiami nuo PVM. Lenkijoje taikomas 8 proc. lengvatinis tarifas. Pasirinkimą, kurioje valstybėje organizuoti tarptautinį kultūros renginį, dažnai lemia ir mokestiniai veiksniai. 
        Maitinimo paslaugoms lengvatinį PVM tarifą taiko 22 iš 27 ES valstybių narių. Dauguma iš jų šią lengvatą taiko neterminuotai. Pažymėtina, kad didžiąją dalį maitinimo sektoriaus sudaro smulkus ir vidutinis verslas, kuriam padidinus mokesčius gali atsirasti paskata veikti „šešėlyje“, o tai reikštų, kad mokesčių padidinimas nebūtinai užtikrintų didesnį pajamų į biudžetą surinkimą. 
        Atsižvelgiant į išdėstytus argumentus, siūloma neterminuotai pratęsti lengvatinio 9 procentų PVM tarifo taikymą maitinimo paslaugoms, taip pat 9 procentų PVM tarifo taikymą visų rūšių meno ir kultūros įstaigų, meno ir kultūros renginių, sporto renginių, sporto klubų lankymui bei 9 procentų PVM tarifo taikymą atlikėjų teikiamoms atlikimo paslaugoms. 
       Siūloma maitinimo, meno, kultūros ir sporto paslaugų sektoriams įtvirtinti stabilią, palankią mokestinę aplinką, skatinant pridėtinės vertės kūrimą, tuo pačiu skatinant gyventojus lankytis viešojo maitinimo įstaigose, kultūros renginiuose ir lankytis sporto įstaigose.
       



Pasiūlymas:
Išbraukti įstatymo projekto 2 straipsnį bei 3 straipsnio 2 dalį. Buvusį projekto 3 straipsnį laikyti 2 straipsniu ir jį išdėstyti taip:

2 straipsnis. 19 straipsnio pakeitimas
[bookmark: part_5efa35e3dbe441efbcf0c000fdb9d68c]Pripažinti netekusiais galios 19 straipsnio 3 dalies 6–8 punktus.
 
[bookmark: part_b2e0bad8f4524d119e2771c0ee7ddbc2]3 2 straipsnis. Įstatymo įsigaliojimas
[bookmark: part_9e5c772978754239bdeac33f70bf7ca6]Šio įstatymo 1 straipsnis įsigalioja 2023 m. sausio 1 d.
[bookmark: part_e43fb2fa2ed44271a8530b5f19dc1530] 

